title: Deċiżjoni tal-Kunsill (UE) 2020/1325 tal-21 ta’ Settembru 2020 dwar il-pożizzjoni li għandha tiġi adottata f’isem l-Unjoni Ewropea fil-qafas tal-Konvenzjoni dwar il-Kooperazzjoni Multilaterali fil-Ġejjieni dwar is-Sajd fl-Atlantiku tal-Grigal fir-rigward tal-applikazzjoni għall-adeżjoni ma’ dik il-Konvenzjoni, imressqa mir-Renju Unit, u li tħassar id-Deċiżjoni (UE) 2019/510

text:
                  25.9.2020

                  MT

                  Il-Ġurnal Uffiċjali tal-Unjoni Ewropea

                  L 311/8

         DEĊIŻJONI TAL-KUNSILL (UE) 2020/1325
         tal-21 ta’ Settembru 2020
         dwar il-pożizzjoni li għandha tiġi adottata f’isem l-Unjoni Ewropea fil-qafas tal-Konvenzjoni dwar il-Kooperazzjoni Multilaterali fil-Ġejjieni dwar is-Sajd fl-Atlantiku tal-Grigal fir-rigward tal-applikazzjoni għall-adeżjoni ma’ dik il-Konvenzjoni, imressqa mir-Renju Unit, u li tħassar id-Deċiżjoni (UE) 2019/510
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43, flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Il-Konvenzjoni dwar il-Kooperazzjoni Multilaterali fil-Ġejjieni dwar is-Sajd fl-Atlantiku tal-Grigal (1) (“il-Konvenzjoni NEAFC”) ġiet approvata bid-Deċiżjoni tal-Kunsill 81/608/KEE (2) u daħlet fis-seħħ fis-17 ta’ Marzu 1982.

                     (2)

                     Il-Konvenzjoni NEAFC bħalissa tapplika għar-Renju Unit bħala riżultat tal-fatt li l-Unjoni hija Parti Kontraenti għal dik il-Konvenzjoni, filwaqt li l-Artikolu 20(4) tal-Konvenzjoni NEAFC jeskludi l-adeżjoni tal-Istati Membrima’ dik il-Konvenzjoni.

                     (3)

                     Skont l-Artikolu 20(4) tal-Konvenzjoni NEAFC, kwalunkwe Stat jista’ jaderixxi mal-Konvenzjoni NEAFC sakemm applikazzjoni għall-adeżjoni ta’ dak l-Istat tiġi approvata minn tliet kwarti tal-Partijiet Kontraenti kollha għall-Konvenzjoni fi żmien 90 jum mid-data tan-notifika mid-Depożitarju dwar il-wasla tal-applikazzjoni.

                     (4)

                     Fit-8 ta’ Jannar 2019, ir-Renju Unit ressaq applikazzjoni biex jaderixxi mal-Konvenzjoni NEAFC bħala Parti Kontraenti. Fl-istess data, id-Depożitarju nnotifika lill-Kummissjoni dwar dan.

                     (5)

                     Fil-25 ta’ Marzu 2019, il-Kunsill adotta d-Deċiżjoni (UE) 2019/510 (3). Dik id-deċiżjoni kienet favorevoli għall-adeżjoni tar-Renju Unit mal-Konvenzjoni NEAFC u ġiet adottata sabiex tiġi antiċipata s-sitwazzjoni fejn ir-Renju Unit jitlaq mill-Unjoni mingħajr ftehim dwar il-ħruġ. Għaldaqstant, id-Deċiżjoni (UE) 2019/510 awtorizzat biss lill-Kummissjoni tinnotifika l-pożizzjoni tal-Unjoni f’każ li ma jkunx ġie konkluż ftehim dwar il-ħruġ.

                     (6)

                     L-applikazzjoni għall-adeżjoni tar-Renju Unit ma ġietx approvata mill-għadd meħtieġ tal-Partijiet Kontraenti għall-Konvenzjoni NEAFC billi ma ntlaħaqx il-kworum ta’ tliet kwarti.

                     (7)

                     Skont l-Artikolu 129(4) tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (4) (“il-Ftehim dwar il-Ħruġ”), matul il-perijodu ta’ tranżizzjoni, ir-Renju Unit jista’ jinnegozja, jiffirma u jirratifika ftehimiet internazzjonali li jkun daħal għalihom fil-kapaċità tiegħu stess fl-oqsma ta’ kompetenza esklużiva tal-Unjoni, dment li dawk il-ftehimiet ma jidħlux fis-seħħ jew ma jkunux japplikaw matul il-perijodu ta’ tranżizzjoni, sakemm dan ma jkunx awtorizzat mill-Unjoni. Id-Deċiżjoni tal-Kunsill (UE) 2020/135 (5) tistipula l-kondizzjonijiet u l-proċedura għall-għoti ta’ tali awtorizzazzjonijiet.

                     (8)

                     Permezz tal-ittra tiegħu tat-3 ta’ April 2020, ir-Renju Unit innotifika lill-Kummissjoni dwar l-intenzjoni tiegħu li jesprimi l-kunsens tiegħu, fil-kapaċità tiegħu stess, li jkun marbut mill-Konvenzjoni NEAFC matul il-perijodu ta’ tranżizzjoni. Fis-6 ta’ Lulju 2020, ir-Renju Unit ippreżenta applikazzjoni ġdida għall-adeżjoni ma’ dik il-Konvenzjoni; adeżjoni li tidħol fis-seħħ matul il-perijodu ta’ tranżizzjoni b’mod konsistenti mal-Ftehim dwar il-Ħruġ.

                     (9)

                     Id-Deċiżjoni ta’ Implimentazzjoni tal-Kunsill (UE) 2020/1305 (6) tawtorizza lir-Renju Unit biex jesprimi l-kunsens tiegħu, fil-kapaċità tiegħu stess, li jkun marbut mill-Konvenzjoni NEAFC peress li l-kundizzjonijiet stabbiliti fl-Artikolu 3(1) tad-Deċiżjoni (UE) 2020/135 huma ssodisfati.

                     (10)

                     Skont l-Artikoli 56, 63 u 116 tal-Konvenzjoni tan-Nazzjonijiet Uniti dwar il-Liġi tal-Baħar (7) (UNCLOS), ir-Renju Unit għandu interessi tas-sajd leġittimi fiż-Żona tal-Konvenzjoni previsti fil-Konvenzjoni NEAFC (ibħra internazzjonali) bħala Stat kostali, sa fejn l-ilmijiet taħt iż-żona ekonomika esklużiva tar-Renju Unit jaqgħu fi ħdan iż-żona ta’ dik il-Konvenzjoni.

                     (11)

                     Sabiex jiġi evitat sajd mhux sostenibbli, huwa fl-interess tal-Unjoni li r-Renju Unit jikkoopera fil-ġestjoni tal-istokkijiet ta’ interess komuni b’konformità sħiħa mad-dispożizzjonijiet tal-UNCLOS u mal-Ftehim tan-Nazzjonijiet Uniti fuq l-implimentazzjoni tad-dispożizzjonijiet tal-Konvenzjoni tan-Nazzjonijiet Uniti fuq il-Liġi tal-Baħar tal-10 ta’ Diċembru 1982 dwar il-konservazzjoni u l-amministrazzjoni ta’ ħażniet ta’ ħut li jpassi f’żona limitata (straddling) u ħażniet ta’ ħut li jpassi ħafna (highly migratory) (UNFSA) (8), u ma’ kwalunkwe ftehim internazzjonali jew regola oħra tad-dritt internazzjonali.

                     (12)

                     Kif previst fl-Artikolu 63(2) UNCLOS u fl-Artikolu 8 UNFSA, meta l-istess stokk jew stokkijiet ta’ speċijiet assoċjati jinstabu kemm fiż-żona ekonomika esklużiva kif ukoll fiż-żona lil hinn u maġenb dik iż-żona, l-Istat kostali u l-Istati li jistadu għal stokkijiet bħal dawn maġenb dik iż-żona jridu jikkooperaw bil-ħsieb li jaqblu dwar il-miżuri meħtieġa għall-konservazzjoni ta’ dawk l-istokkijiet maġenb dik iż-żona. Tali kooperazzjoni tista’ tiġi stabbilita fil-qafas tal-organizzazzjonijiet reġjonali għall-ġestjoni tas-sajd. L-adeżjoni tar-Renju Unit mal-Konvenzjoni NEAFC ser tippermetti li r-Renju Unit jikkoopera dwar il-miżuri meħtieġa għall-ġestjoni tas-sajd bil-ħsieb li jiġi żgurat li l-attivitajiet tas-sajd jitwettqu b’mod li jirriżulta fl-isfruttament sostenibbli tal-istokk jew l-istokkijiet ikkonċernati.

                     (13)

                     L-adeżjoni qabel l-iskadenza tal-perijodu ta’ tranżizzjoni tippermetti li r-Renju Unit jagħti effett sħiħ lill-obbligi li jirriżultaw mill-UNCLOS fir-rigward tal-miżuri ta’ konservazzjoni u ġestjoni li jidħlu fis-seħħ mill-mument li jintemm il-perijodu ta’ tranżizzjoni u d-dritt tal-Unjoni ma jibqax japplika għalih. Huwa għalhekk fl-interess tal-Unjoni li tapprova l-applikazzjoni għall-adeżjoni mal-Konvenzjoni NEAFC imressqa mir-Renju Unit sal-iskadenza tal-perijodu ta’ notifika msemmi fl-Artikolu 20(4) tal-Konvenzjoni NEAFC.

                     (14)

                     Fl-interessi taċ-ċarezza u ċ-ċertezza tad-dritt, id-Deċiżjoni (UE) 2019/510 jenħtieġ li titħassar,

               ADOTTA DIN ID-DEĊIŻJONI:

            Artikolu 1

               1.   Il-pożizzjoni li għandha tittieħed f’isem l-Unjoni fil-qafas tal-Konvenzjoni dwar il-Kooperazzjoni Multilaterali fil-Ġejjieni dwar is-Sajd fl-Atlantiku tal-Grigal (“il-Konvenzjoni NEAFC”) għandha tkun li tiġi approvata l-applikazzjoni għall-adeżjoni tar-Renju Unit mal-Konvenzjoni NEAFC.

               2.   Il-Kummissjoni għandha tkun awtorizzata tinnotifika lid-Depożitarju tal-Konvenzjoni NEAFC bil-pożizzjoni tal-Unjoni sal-iskadenza tal-perijodu ta’ notifika msemmi fl-Artikolu 20(4) tal-Konvenzjoni NEAFC.

            Artikolu 2
            Id-Deċiżjoni (UE) 2019/510 hija mħassra.

            Artikolu 3
            Din id-Deċiżjoni għandha tidħol fis-seħħ fil-jum tal-adozzjoni tagħha.

            Magħmul fi Brussell, il-21 ta’ Settembru 2020.

                  Għall-Kunsill

                  Il-President

               J. KLOECKNER

            (1)  ĠU L 227, 12.8.1981, p. 22.

            (2)  Id-Deċiżjoni tal-Kunsill 81/608/KEE tat-13 ta’ Lulju 1981 li tirrigwarda l-konklużjoni tal-Konvenzjoni dwar il-Koperazzjoni Multilaterali fil-Ġejjieni dwar is-Sajd fl-Atlantiku tal-Grigal (ĠU L 227, 12.8.1981, p. 21).

            (3)  Id-Deċiżjoni tal-Kunsill (UE) 2019/510 tal-25 ta’ Marzu 2019 dwar il-pożizzjoni li għandha tittieħed f’isem l-Unjoni Ewropea fil-qafas tal-Konvenzjoni dwar il-kooperazzjoni multilaterali fil-ġejjieni dwar is-sajd fl-Atlantiku tal-Grigal fir-rigward tal-applikazzjoni għall-adeżjoni ma’ dik il-Konvenzjoni, ippreżentata mir-Renju Unit (ĠU L 85, 27.3.2019, p. 22).

            (4)  ĠU L 29, 31.1.2020, p. 7.

            (5)  Id-Deċiżjoni tal-Kunsill (UE) 2020/135 tat-30 ta’ Jannar 2020 dwar il-konklużjoni tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (ĠU L 29, 31.1.2020, p. 1).

            (6)  Id-Deċiżjoni ta’ Implimentazzjoni tal-Kunsill (UE) 2020/1305 tat-18 ta’ Settembru 2020 li tawtorizza lir-Renju Unit biex jesprimi l-kunsens tiegħu, fil-kapaċità tiegħu stess, li jkun marbut minn ċerti ftehimiet internazzjonali li jiġu applikati matul il-perjodu ta’ tranżizzjoni fil-qasam tal-politika komuni tas-sajd tal-Unjoni (ĠU L 305, 21.9.2020, p. 27).

            (7)  ĠU L 179, 23.6.1998, p. 3.

            (8)  ĠU L 189, 3.7.1998, p. 16.


title: Deċiżjoni (UE) 2020/1331 tal-Bank Ċentrali Ewropew tal-15 ta’ Settembru 2020 li tinnomina kapijiet ta' unitajiet ta' xogħol biex jadottaw deċiżjonijiet ta’ kompetenza u idoneità u li tħassar id-Deċiżjoni (UE) 2017/936 (BĊE/2020/39)

text:
                  25.9.2020

                  MT

                  Il-Ġurnal Uffiċjali tal-Unjoni Ewropea

                  L 312/34

         DEĊIŻJONI (UE) 2020/1331 TAL-BANK ĊENTRALI EWROPEW
         tal-15 ta’ Settembru 2020
         li tinnomina kapijiet ta' unitajiet ta' xogħol biex jadottaw deċiżjonijiet ta’ kompetenza u idoneità u li tħassar id-Deċiżjoni (UE) 2017/936 (BĊE/2020/39)
         IL-BORD EŻEKUTTIV TAL-BANK ĊENTRALI EWROPEW
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 11.6 tiegħu,
         Wara li kkunsidra d-Deċiżjoni (UE) 2017/933 tal-Bank Ċentrali Ewropew tas-16 ta' Novembru 2016 dwar qafas ġenerali għad-delegazzjoni ta' setgħat ta' teħid ta' deċiżjonijiet għal strumenti legali relatati ma' kompiti superviżorji (BĊE/2016/40) (1) u b'mod partikolari l-Artikoli 4 u 5 tagħha,
         Wara li ra d-Deċiżjoni (UE) 2017/935 tal-Bank Ċentrali Ewropew tas-16 ta' Novembru 2016 dwar id-delegazzjoni tas-setgħa li jiġu adottati deċiżjonijiet ta' kompetenza u idoneità u l-evalwazzjoni ta' rekwiżiti ta' kompetenza u idoneità (BĊE/2016/42) (2) u b'mod partikolari l-Artikolu 2 tagħha,
         Billi:

                     (1)

                     Ġiet stabbilita proċedura għall-adozzjoni ta' deċiżjonijiet iddelegati speċifiċi biex tindirizza n-numru konsiderevoli ta' deċiżjonijiet illi l-Bank Ċentrali Ewropew (BĊE) irid jadotta għat-twettiq tal-kompiti superviżorji tiegħu.

                     (2)

                     Deċiżjoni ta' delega hija effettiva mal-adozzjoni ta' deċiżjoni mill-Bord Eżekuttiv li taħtar kap ta' unità ta' xogħol wieħed jew aktar biex jieħu jew jieħdu deċiżjonijiet abbażi ta' deċiżjoni ta' delega.

                     (3)

                     L-importanza tad-deċiżjoni ta' delega u n-numru ta’ destinatarji li lilhom iridu jintbagħtu d-deċiżjonijiet iddelegati għandhom jiġu kkunsidrati mill-Bord Eżekuttiv fil-ħatra ta' kapijiet ta' unitajiet ta' xogħol.

                     (4)

                     Id-Deċiżjoni (UE) 2017/936 tal-Bank Ċentrali Ewropew (BĊE/2017/16) (3) tispeċifika l-kapijiet tal-unitajiet ta' xogħol biex jadottaw deċiżjonijiet delegati skont l-Artikolu 2 tad-Deċiżjoni (UE) 2017/935 (BĊE/2016/42).

                     (5)

                     L-Artikolu 10.1 tad-Deċiżjoni BĊE/2004/2 (4) jipprovdi li l-Bord Eżekuttiv għandu jiddeċiedi dwar in-numru, l-isem u l-kompetenza rispettiva ta’ kull waħda mill-unitajiet ta' xogħol tal-BĊE.

                     (6)

                     Fl-1 ta’ Ottubru 2020, se jsiru bidliet organizzattivi fis-Superviżjoni Bankarja tal-BĊE, inkluż il-ħolqien ta’ żewġ oqsma ta’ ħidma addizzjonali, ir-ridistribuzzjoni tal-kompiti u l-għoti ta’ isem ġdid lill-oqsma ta’ ħidma. B’riżultat ta’ dan, id-Deċiżjoni (UE) 2017/936 (BĊE/2017/16) mhux se tibqa’ tirrifletti l-istruttura organizzattiva tas-Superviżjoni Bankarja tal-BĊE.

                     (7)

                     Il-President tal-Bord Superviżorju ġie kkonsultat dwar il-kapijiet ta' unitajiet ta' xogħol li lilhom għandha tiġi ddelegata s-setgħa biex jadottaw deċiżjoni ta' kompetenza u idoneità.

                     (8)

                     Għalhekk, id-Deċiżjoni (UE) 2017/936 (BĊE/2017/16) għandha titħassar.

               ADOTTA DIN ID-DEĊIŻJONI:

            Artikolu 1
            Deċiżjonijiet iddelegati ta' kompetenza u idoneità
            Deċiżjonijiet iddelegati skont l-Artikolu 2 tad-Deċiżjoni (UE) 2017/935 (BĊE/2016/42) huma adottati mid-Direttur Ġenerali jew mid-Deputat Direttur Ġenerali tad-Direttorat Ġenerali tal-MSU għall-Governanza u l-Operazzjonijiet – jew jekk ma jkunux disponibbli mill-Kap tad-Diviżjoni Kompetenza u Idoneità – u minn wieħed mill-kapijiet ta' unitajiet ta' xogħol li ġejjin:

                        (a)

                        id-Direttur Ġenerali jew Deputat Direttur Ġenerali tad-Direttorat Ġenerali Banek Sistemiċi u Internazzjonali, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Banek Sistemiċi u Internazzjonali;

                        (b)

                        id-Direttur Ġenerali jew Deputat Direttur Ġenerali tad-Direttorat Ġenerali Istituzzjonijiet Universali u Diversifikati, jekk is-superviżjoni tal-entità jew grupp taħt superviżjoni relevanti tkun imwettqa mid-Direttorat Ġenerali Istituzzjonijiet Universali u Diversifikati;

                        (c)

                        id-Direttur Ġenerali jew id-Deputat Direttur Ġenerali tad-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti.

            Artikolu 2
            Revoka u dħul fis-seħħ

               1.   Id-Deċiżjoni (UE) 2017/936 (BĊE/2017/16) hija mħassra.

               2.   Din id-Deċiżjoni għandha tidħol fis-seħħ fl-1 ta’ Ottubru 2020.

            Magħmul fi Frankfurt am Main, il-15 ta’ Settembru 2020.

                  Il-President tal-BĊE

               Christine LAGARDE

            (1)  ĠU L 141, 1.6.2017, p.14.

            (2)  ĠU L 141, 1.6.2017, p. 21

            (3)  Deċiżjoni (UE) 2017/936 tal-BĊE tat-23 ta' Mejju 2017 li tinnomina kapijiet ta' unità ta' xogħol biex jadottaw deċiżjonijiet iddelegati ta' kompetenza u idoneità (BĊE/2017/16), ĠU L 141, 1.6.2016, p. 26).

            (4)  Deċiżjoni BĊE/2004/2 tad-19 ta’ Frar 2004 li tadotta r-Regoli tal-Proċedura tal-Bank Ċentrali Ewropew (ĠU Edizzjoni Speċjali bil-Malti: Kapitolu 01 Volum 005 P. 46 - 50).


title: Deċiżjoni (UE) 2020/1333 tal-Bank Ċentrali Ewropew tal-15 ta’ Settembru 2020 li tinnomina kapitajiet ta' unitajiet ta' xogħol biex jadottaw deċiżjonijiet iddelegati dwar fondi proprji u li tħassar id-Deċiżjoni (UE) 2018/547 (BĊE/2020/41)

text:
                  25.9.2020

                  MT

                  Il-Ġurnal Uffiċjali tal-Unjoni Ewropea

                  L 312/38

         DEĊIŻJONI (UE) 2020/1333 TAL-BANK ĊENTRALI EWROPEW
         tal-15 ta’ Settembru 2020
         li tinnomina kapitajiet ta' unitajiet ta' xogħol biex jadottaw deċiżjonijiet iddelegati dwar fondi proprji u li tħassar id-Deċiżjoni (UE) 2018/547 (BĊE/2020/41)
         IL-BORD EŻEKUTTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 11.6 tiegħu,
         Wara li kkunsidra d-Deċiżjoni (UE) 2017/933 tal-Bank Ċentrali Ewropew tas-16 ta' Novembru 2016 dwar qafas ġenerali għad-delegazzjoni ta' setgħat ta' teħid ta' deċiżjonijiet għal strumenti legali relatati ma' kompiti superviżorji (BĊE/2016/40) (1) u b'mod partikolari l-Artikoli 4 u 5 tagħha,
         Wara li kkunsidra d-Deċiżjoni (UE) 2018/546 tal-Bank Ċentrali Ewropew tal-15 ta’ Marzu 2018 dwar id-delega tas-setgħa biex jadottaw deċiżjonijiet dwar fondi proprji (BĊE/2018/10) (2), u b'mod partikolari l-Artikolu 2 tagħha,
         Billi:

                     (1)

                     Ġiet stabbilita proċedura għall-adozzjoni ta' deċiżjonijiet iddelegati speċifiċi biex tindirizza n-numru konsiderevoli ta' deċiżjonijiet illi l-Bank Ċentrali Ewropew (BĊE) irid jadotta għat-twettiq tal-kompiti superviżorji tiegħu.

                     (2)

                     Deċiżjoni ta' delega hija effettiva mal-adozzjoni ta' deċiżjoni mill-Bord Eżekuttiv li tinnomina kap ta' unità ta’ xogħol jew aktar biex jieħu deċiżjonijiet abbażi ta' dik id-deċiżjoni ta' delega.

                     (3)

                     L-importanza tad-deċiżjoni ta' delega u n-numru ta’ destinatarji li lilhom iridu jintbagħtu d-deċiżjonijiet iddelegati għandhom jiġu kkunsidrati mill-Bord Eżekuttiv fil-ħatra ta' kapijiet ta' unitajiet ta' xogħol.

                     (4)

                     Id-Deċiżjoni (UE) 2018/547 tal-Bank Ċentrali Ewropew (BĊE/2018/11) (3) tispeċifika l-kapijiet tal-unitajiet ta' xogħol biex jadottaw deċiżjonijiet delegati skont l-Artikolu 2 tad-Deċiżjoni (UE) 2018/546 (BĊE/2018/10).

                     (5)

                     L-Artikolu 10.1 tad-Deċiżjoni BĊE/2004/2 (4) jipprovdi li l-Bord Eżekuttiv għandu jiddeċiedi dwar in-numru, l-isem u l-kompetenza rispettivi ta’ kull waħda mill-unitajiet ta' xogħol tal-BĊE.

                     (6)

                     Fl-1 ta’ Ottubru 2020, se jsiru bidliet organizzattivi fis-Superviżjoni Bankarja tal-BĊE, inkluż il-ħolqien ta’ żewġ oqsma ta’ ħidma addizzjonali, ir-ridistribuzzjoni tal-kompiti u l-għoti ta’ isem ġdid lill-oqsma ta’ ħidma. B’riżultat ta’ dan, id-Deċiżjoni (UE) 2018/547 (BĊE/2018/11) mhux se tibqa’ tirrifletti l-istruttura organizzattiva tas-Superviżjoni Bankarja tal-BĊE.

                     (7)

                     Il-President tal-Bord Superviżorju ġie kkonsultat dwar il-kapijiet ta' unitajiet ta' xogħol li lilhom għandha tiġi ddelegata s-setgħa biex jadottaw deċiżjonijiet dwar fondi proprji,

                     (8)

                     Għalhekk, id-Deċiżjoni (UE) 2018/547 (BĊE/2018/11) għandha titħassar.

               ADOTTA DIN ID-DEĊIŻJONI:

            Artikolu 1
            Deċiżjonijiet iddelegati dwar fondi proprji
            Deċiżjonijiet iddelegati skont il-Artikolu 2 tad-Deċiżjoni (UE) 2018/546 (BĊE/2018/10) għandhom jiġu adottati minn wieħed mill-kapijiet ta' unitajiet ta' xogħol li ġejjin:

                        (a)

                        id-Direttur Ġenerali jew Deputat Direttur Ġenerali tad-Direttorat Ġenerali Banek Sistemiċi u Internazzjonali, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Banek Sistemiċi u Internazzjonali;

                        (b)

                        id-Direttur Ġenerali jew Deputat Direttur Ġenerali tad-Direttorat Ġenerali Istituzzjonijiet Universali u Diversifikati, jekk is-superviżjoni tal-entità jew grupp taħt superviżjoni relevanti tkun imwettqa mid-Direttorat Ġenerali Istituzzjonijiet Universali u Diversifikati;

                        (c)

                        id-Direttur Ġenerali jew id-Deputat Direttur Ġenerali tad-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti.

            Artikolu 2
            Revoka u dħul fis-seħħ

               1.   Id-Deċiżjoni (UE) 2018/547 (BĊE/2018/11) hija mħassra.

               2.   Din id-Deċiżjoni għandha tidħol fis-seħħ fl-1 ta’ Ottubru 2020.

            Magħmul fi Frankfurt am Main, il-15 ta’ Settembru 2020.

                  Il-President tal-BĊE

               Christine LAGARDE

            (1)  ĠU L 141, 1.6.2017, p. 14.

            (2)  ĠU L 90, 6.4.2018, p. 105.

            (3)  Deċiżjoni (UE) 2018/547 tal-Bank Ċentrali Ewropew tas-27 ta' Marzu 2018 li tinnomina kapitajiet ta' unitajiet ta' xogħol għall-adozzjoni ta' deċiżjonijiet fuq fondi proprji (BĊE/2018/11) (ĠU L 90, 6.4.2018, p. 110).

            (4)  Deċiżjoni BĊE/2004/2 tad-19 ta’ Frar 2004 li tadotta r-Regoli tal-Proċedura tal-Bank Ċentrali Ewropew (ĠU Edizzjoni Speċjali bil-Malti: Kapitolu 01 Volum 005 P. 46 - 50).


title: Deċiżjoni (UE) 2020/1334 tal-Bank Ċentrali Ewropew tal-15 ta’ Settembru 2020 li taħtar kapijiet ta’ unitajiet ta’ xogħol biex jadottaw deċiżjonijiet delegati rigward is-setgħat superviżorji mogħtija taħt id-dritt nazzjonali u li tħassar id-Deċiżjoni (UE) 2019/323 (BĊE/2020/42)

text:
                  25.9.2020

                  MT

                  Il-Ġurnal Uffiċjali tal-Unjoni Ewropea

                  L 312/40

         DEĊIŻJONI (UE) 2020/1334 TAL-BANK ĊENTRALI EWROPEW
         tal-15 ta’ Settembru 2020
         li taħtar kapijiet ta’ unitajiet ta’ xogħol biex jadottaw deċiżjonijiet delegati rigward is-setgħat superviżorji mogħtija taħt id-dritt nazzjonali u li tħassar id-Deċiżjoni (UE) 2019/323 (BĊE/2020/42)
         IL-BORD EŻEKUTTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 11.6 tiegħu,
         Wara li kkunsidra d-Deċiżjoni (UE) 2017/933 tal-Bank Ċentrali Ewropew tas-16 ta' Novembru 2016 dwar qafas ġenerali għad-delegazzjoni ta' setgħat ta' teħid ta' deċiżjonijiet għal strumenti legali relatati ma' kompiti superviżorji (BĊE/2016/40) (1) u b'mod partikolari l-Artikoli 4 u 5 tagħha,
         Wara li kkunsidra d-Deċiżjoni (UE) 2019/322 tal-Bank Ċentrali Ewropew tal-31 ta' Jannar 2019 dwar id-delegazzjoni tas-setgħa li jiġu adottati deċiżjonijiet dwar poteri superviżorji mogħtija taħt id-dritt nazzjonali (BĊE/2019/4) (2), u b'mod partikolari l-Artikolu 3 tagħha,
         Billi:

                     (1)

                     Ġiet stabbilita proċedura għall-adozzjoni ta' deċiżjonijiet iddelegati speċifiċi biex tindirizza n-numru konsiderevoli ta' deċiżjonijiet illi l-Bank Ċentrali Ewropew (BĊE) irid jadotta għat-twettiq tal-kompiti superviżorji tiegħu.

                     (2)

                     Deċiżjoni ta' delega hija effettiva mal-adozzjoni ta' deċiżjoni mill-Bord Eżekuttiv li taħtar kap ta' unità ta' xogħol wieħed jew aktar biex jieħu jew jieħdu deċiżjonijiet abbażi ta' deċiżjoni ta' delega.

                     (3)

                     L-importanza tad-deċiżjoni ta' delega u n-numru ta’ destinatarji li lilhom iridu jintbagħtu d-deċiżjonijiet iddelegati għandhom jiġu kkunsidrati mill-Bord Eżekuttiv fil-ħatra ta' kapijiet ta' unitajiet ta' xogħol.

                     (4)

                     Id-Deċiżjoni (UE) 2019/323 tal-Bank Ċentrali Ewropew (BĊE/2019/5) (3) tispeċifika l-kapijiet tal-unitajiet ta' xogħol biex jadottaw deċiżjonijiet delegati skont i-Deċiżjoni (UE) 2019/322 (BĊE/2019/4).

                     (5)

                     L-Artikolu 10.1 tad-Deċiżjoni BĊE/2004/2 (4) jipprovdi li l-Bord Eżekuttiv għandu jiddeċiedi dwar in-numru, l-isem u l-kompetenza rispettivi ta’ kull waħda mill-unitajiet ta' xogħol tal-BĊE.

                     (6)

                     Fl-1 ta’ Ottubru 2020, se jsiru bidliet organizzattivi fis-Superviżjoni Bankarja tal-BĊE, inkluż il-ħolqien ta’ żewġ oqsma ta’ ħidma addizzjonali, ir-ridistribuzzjoni tal-kompiti u l-għoti ta’ isem ġdid lill-oqsma ta’ ħidma. B’riżultat ta’ dan, id-Deċiżjoni (UE) 2019/323 (BĊE/2019/5) mhux se tibqa’ tirrifletti l-istruttura organizzattiva tas-Superviżjoni Bankarja tal-BĊE.

                     (7)

                     Il-President tal-Bord Superviżorju ġie kkonsultat dwar il-kapijiet ta' unitajiet ta' xogħol li lilhom għandha tiġi ddelegata s-setgħa biex jadottaw deċiżjonijiet dwar poteri superviżorji mogħtija taħt id-dritt nazzjonali.

                     (8)

                     Għalhekk, id-Deċiżjoni (UE) 2019/323 (BĊE/2019/5) għandha titħassar.

               ADOTTA DIN ID-DEĊIŻJONI:

            Artikolu 1
            Deċiżjonijiet iddelegati dwar poteri superviżorji mogħtija taħt id-dritt nazzjonali
            Deċiżjonijiet iddelegati skont id-Deċiżjoni (UE) 2019/322 (BĊE/2019/4) jiġu adottati minn wieħed mill-kapijiet ta' unitajiet ta' xogħol li ġejjin:

                        (a)

                        id-Direttur Ġenerali jew Deputat Direttur Ġenerali tad-Direttorat Ġenerali Banek Sistemiċi u Internazzjonali, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Banek Sistemiċi u Internazzjonali;

                        (b)

                        id-Direttur Ġenerali jew Deputat Direttur Ġenerali tad-Direttorat Ġenerali Istituzzjonijiet Universali u Diversifikati, jekk is-superviżjoni tal-entità jew grupp taħt superviżjoni relevanti tkun imwettqa mid-Direttorat Ġenerali Istituzzjonijiet Universali u Diversifikati;

                        (c)

                        id-Direttur Ġenerali jew id-Deputat Direttur Ġenerali tad-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti.

            Artikolu 2
            Revoka u dħul fis-seħħ

               1.   Id-Deċiżjoni (UE) 2019/323 (BĊE/2019/5) hija mħassra.

               2.   Din id-Deċiżjoni għandha tidħol fis-seħħ fl-1 ta’ Ottubru 2020.

            Magħmul fi Frankfurt am Main, il-15 ta’ Settembru 2020.

                  Il-President tal-BĊE

               Christine LAGARDE

            (1)  ĠU L 141, 1.6.2017, p. 14.

            (2)  ĠU L 55, 25.2.2019, p. 7.

            (3)  Deċiżjoni (UE) 2019/323 tal-Bank Ċentrali Ewropew tat-12 ta' Frar 2019 li tinnomina kapijiet ta' unitajiet ta' xogħol għall-adozzjoni ta' deċiżjonijiet iddelegati fuq poteri superviżorji mogħtija taħt id-dritt nazzjonali (BĊE/2019/5) (ĠU L 55, 25.2.2019, p. 16).

            (4)  Deċiżjoni BĊE/2004/2 tad-19 ta’ Frar 2004 li tadotta r-Regoli tal-Proċedura tal-Bank Ċentrali Ewropew (ĠU Edizzjoni Speċjali bil-Malti: Kapitolu 01 Volum 005 P. 46 - 50).


title: Deċiżjoni (UE) 2020/1335 tal-Bank Ċentrali Ewropew tal-15 ta’ Settembru 2020 li tinnomina kapijiet ta’ unitajiet ta' xogħol biex jadottaw deċiżjonijiet delegati dwar l-ippassaportar, l-akkwiżizzjoni ta’ parteċipazzjonijiet azzjonarji kwalifikanti u l-irtirar ta' liċenzji ta’ istituzzjonijiet ta’ kreditu u li tħassar id-Deċiżjoni (UE) 2019/1377 (BĊE/2020/43)

text:
                  25.9.2020

                  MT

                  Il-Ġurnal Uffiċjali tal-Unjoni Ewropea

                  L 312/42

         DEĊIŻJONI (UE) 2020/1335 TAL-BANK ĊENTRALI EWROPEW
         tal-15 ta’ Settembru 2020
         li tinnomina kapijiet ta’ unitajiet ta' xogħol biex jadottaw deċiżjonijiet delegati dwar l-ippassaportar, l-akkwiżizzjoni ta’ parteċipazzjonijiet azzjonarji kwalifikanti u l-irtirar ta' liċenzji ta’ istituzzjonijiet ta’ kreditu u li tħassar id-Deċiżjoni (UE) 2019/1377 (BĊE/2020/43)
         IL-BORD EŻEKUTTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 11.6 tiegħu,
         Wara li kkunsidra d-Deċiżjoni (UE) 2017/933 tal-Bank Ċentrali Ewropew tas-16 ta' Novembru 2016 dwar qafas ġenerali għad-delegazzjoni ta' setgħat ta' teħid ta' deċiżjonijiet għal strumenti legali relatati ma' kompiti superviżorji (BĊE/2016/40) (1) u b'mod partikolari l-Artikoli 4 u 5 tagħha,
         Wara li kkunsidra d-Deċiżjoni (UE) 2019/1376 tal-Bank Ċentrali Ewropew tat-23 ta’ Lulju 2019 dwar id-delega tas-setgħa li jiġu adottati deċiżjonijiet dwar l-ippassaportar, l-akkwiżizzjoni ta' parteċipazzjoni azzjonarja kwalifikanti u l-irtirar ta' liċenzji ta' istituzzjonijiet ta’ kreditu (BĊE/2019/23) (2), u b'mod partikolari l-Artikolu 3 tagħha,
         Billi:

                     (1)

                     Ġiet stabbilita proċedura għall-adozzjoni ta' deċiżjonijiet iddelegati speċifiċi biex tindirizza n-numru konsiderevoli ta' deċiżjonijiet illi l-Bank Ċentrali Ewropew (BĊE) irid jadotta għat-twettiq tal-kompiti superviżorji tiegħu.

                     (2)

                     Deċiżjoni ta' delega hija effettiva mal-adozzjoni ta' deċiżjoni mill-Bord Eżekuttiv li tinnomina kap ta' unità ta' xogħol wieħed jew aktar biex jieħu jew jieħdu deċiżjonijiet abbażi ta' deċiżjoni ta' delega.

                     (3)

                     L-importanza tad-deċiżjoni ta' delega u n-numru ta’ destinatarji li lilhom iridu jintbagħtu d-deċiżjonijiet iddelegati għandhom jiġu kkunsidrati mill-Bord Eżekuttiv fil-ħatra ta' kapijiet ta' unitajiet ta' xogħol.

                     (4)

                     Id-Deċiżjoni (UE) 2019/1377 tal-Bank Ċentrali Ewropew (BĊE/2019/26) (3) tispeċifika l-kapijiet tal-unitajiet ta' xogħol biex jadottaw deċiżjonijiet delegati skont l-Artikoli 3, 4, 5 u 6 tad-Deċiżjoni (UE) 2019/1376 (BĊE/2019/23).

                     (5)

                     L-Artikolu 10.1 tad-Deċiżjoni BĊE/2004/2 (4) jipprovdi li l-Bord Eżekuttiv għandu jiddeċiedi dwar in-numru, l-isem u l-kompetenza rispettiva ta’ kull waħda mill-unitajiet ta' xogħol tal-BĊE.

                     (6)

                     Fl-1 ta’ Ottubru 2020, se jsiru bidliet organizzattivi fis-Superviżjoni Bankarja tal-BĊE, inkluż il-ħolqien ta’ żewġ oqsma ta’ ħidma addizzjonali, ir-ridistribuzzjoni tal-kompiti u l-għoti ta’ isem ġdid lill-oqsma ta’ ħidma. B’riżultat ta’ dan, id-Deċiżjoni (UE) 2019/1377 (BĊE/2019/26) mhux se tibqa’ tirrifletti l-istruttura organizzattiva tas-Superviżjoni Bankarja tal-BĊE.

                     (7)

                     Il-President tal-Bord Superviżorju ġie kkonsultat dwar il-kapijiet ta' unitajiet ta' xogħol li lilhom għandha tiġi ddelegata s-setgħa biex jadottaw deċiżjonijiet dwar l-ippassaportar, l-akkwiżizzjoni ta’ parteċipazzjonijiet azzjonarji kwalifikanti u l-irtirar ta' liċenzji ta’ istituzzjonijiet ta’ kreditu.

                     (8)

                     Għalhekk, id-Deċiżjoni (UE) 2019/1377 (BĊE/2019/26) għandha titħassar.

               ADOTTA DIN ID-DEĊIŻJONI:

            Artikolu 1
            Deċiżjonijiet iddelegati dwar parteċipazzjoni azzjonarja kwalifikanti

               1.   Id-deċiżjonijiet delegati skont l-Artikoli 3 u 4 tad-Deċiżjoni (UE) 2019/1376 (BĊE/2019/23) li jinvolvu entitajiet sinifikanti taħt superviżjoni kif definiti fil-punt (16) tal-Artikolu 2 tar-Regolament (UE) Nru 468/2014 tal-Bank Ċentrali Ewropew ( BĊE/2014/17) (5) għandhom jiġu adottati mid-Direttur Ġenerali jew mid-Deputat Direttur Ġenerali tad-Direttorat Ġenerali Governanza u Operazzjonijiet tal-MSU — jew jekk ma jkunux disponibbli l-Kap tad-Diviżjoni tal-Awtorizzazzjoni — u wieħed mill-kapijiet tal-unitajiet ta' xogħol li ġejjin:

                           (a)

                           id-Direttur Ġenerali jew Deputat Direttur Ġenerali tad-Direttorat Ġenerali Banek Sistemiċi u Internazzjonali, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Banek Sistemiċi u Internazzjonali.

                           (b)

                           id-Direttur Ġenerali jew Deputat Direttur Ġenerali tad-Direttorat Ġenerali Istituzzjonijiet Universali u Diversifikati, jekk is-superviżjoni tal-entità jew grupp taħt superviżjoni relevanti tkun imwettqa mid-Direttorat Ġenerali Istituzzjonijiet Universali u Diversifikati.

                           (c)

                           id-Direttur Ġenerali jew id-Deputat Direttur Ġenerali tad-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti.

                     Jekk deċiżjoni ddelegata skont l-Artikoli 3 u 4 tad-Deċiżjoni (UE) 2019/1376 (BĊE/2019/23) tinvolvi iktar minn entità sinifikanti taħt superviżjoni waħda, l-entità taħt superviżjoni relevanti għandha tkun l-entità jew grupp taħt superviżjoni li fiha tiġi akkwistata l-parteċipazzjoni azzjonarja kwalifikanti.

               2.   Id-deċiżjonijiet delegati skont l-Artikoli 3 u 4 tad-Deċiżjoni (UE) 2019/1376 (BĊE/2019/23) li ma jinvolvux entitajiet sinifikanti taħt superviżjoni għandhom jiġu adottati mid-Direttur Ġenerali jew mid-Deputat Direttur Ġenerali tad-Direttorat Ġenerali Governanza u Operazzjonijiet tal-MSU — jew jekk ma jkunux disponibbli mill-Kap tad-Diviżjoni tal-Awtorizzazzjoni.

            Artikolu 2
            Deċiżjonijiet iddelegati dwar irtirar

               1.   Deċiżjonijiet iddelegati skont l-Artikoli 3 u 5 tad-Deċiżjoni (UE) 2019/1376 (BĊE/2019/23) b’rabta ma’ entitajiet sinifikanti taħt superviżjoni kif iddefiniti fil-punt (16) tal-Artikolu 2 tar-Regolament (UE) Nru 468/2014 (BĊE/2014/17) għandhom jiġu adottati mid-Direttur Ġenerali jew mid-Deputat Direttur Ġenerali tad-Direttorat Ġenerali Governanza u Operazzjonijiet tal-MSU — jew jekk ma jkunux disponibbli mill-Kap tad-Diviżjoni għall-Awtorizzazzjoni — u minn wieħed mill-kapijiet ta’ unitajiet ta’ xogħol li ġejjin:

                           (a)

                           id-Direttur Ġenerali jew Deputat Direttur Ġenerali tad-Direttorat Ġenerali Banek Sistemiċi u Internazzjonali, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Banek Sistemiċi u Internazzjonali.

                           (b)

                           id-Direttur Ġenerali jew Deputat Direttur Ġenerali tad-Direttorat Ġenerali Istituzzjonijiet Universali u Diversifikati, jekk is-superviżjoni tal-entità jew grupp relevanti taħt superviżjoni tkun imwettqa mid-Direttorat Ġenerali Istituzzjonijiet Universali u Diversifikati.

                           (c)

                           id-Direttur Ġenerali jew id-Deputat Direttur Ġenerali tad-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti.

               2.   Id-deċiżjonijiet delegati skont l-Artikoli 3 u 5 tad-Deċiżjoni (UE) 2019/1376 (BĊE/2019/23) b’rabta ma’ entitajiet inqas sinifikanti taħt superviżjoni kif definiti fil-punt (7) tal-Artikolu 2 tar-Regolament (UE) Nru 468/2014 (BĊE/2014/17) għandhom jiġu adottati mid-Direttur Ġenerali jew mid-Deputat Direttur Ġenerali tad-Direttorat Ġenerali Governanza u Operazzjonijiet tal-MSU — jew jekk ma jkunux disponibbli mill-Kap tad-Diviżjoni tal-Awtorizzazzjoni.

            Artikolu 3
            Deċiżjonijiet iddelegati dwar l-ippassaportar
            Deċiżjonijiet iddelegati skont il-Artikoli 3 u 6 tad-Deċiżjoni (UE) 2019/1376 (BĊE/2019/23) jiġu adottati minn wieħed mill-kapijiet ta' unitajiet ta' xogħol li ġejjin:

                        (a)

                        id-Direttur Ġenerali jew Deputat Direttur Ġenerali tad-Direttorat Ġenerali Banek Sistemiċi u Internazzjonali, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Banek Sistemiċi u Internazzjonali.

                        (b)

                        id-Direttur Ġenerali jew Deputat Direttur Ġenerali tad-Direttorat Ġenerali Istituzzjonijiet Universali u Diversifikati, jekk is-superviżjoni tal-entità jew grupp relevanti taħt superviżjoni tkun imwettqa mid-Direttorat Ġenerali Istituzzjonijiet Universali u Diversifikati.

                        (c)

                        id-Direttur Ġenerali jew id-Deputat Direttur Ġenerali tad-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti, jekk is-superviżjoni tal-entità jew grupp rilevanti taħt superviżjoni titwettaq mid-Direttorat Ġenerali Istituzzjonijiet Speċjalizzati u Istituzzjonijiet Inqas Sinjifikanti.

            Artikolu 4
            Revoka u dħul fis-seħħ

               1.   Id-Deċiżjoni (UE) 2019/1377 (BĊE/2019/26) hija mħassra.

               2.   Din id-Deċiżjoni għandha tidħol fis-seħħ fl-1 ta’ Ottubru 2020.

            Magħmul fi Frankfurt am Main, il-15 ta’ Settembru 2020.

                  Il-President tal-BĊE

               Christine LAGARDE

            (1)  ĠU L 141, 1.6.2017, p. 14.

            (2)  ĠU L 224, 28.8.2019, p.1.

            (3)  Id-Deċiżjoni (UE) 2019/1377 tal-Bank Ċentrali Ewropew tal-31 ta' Lulju 2019 li tinnomina kapijiet ta' unitajiet ta' xogħol għall-adozzjoni ta' deċiżjonijiet iddelegati dwar l-ippassaportar, l-akkwiżizzjoni ta' parteċipazzjoni azzjonarja kwalifikanti u l-irtirar ta' liċenzji ta' istituzzjonijiet ta' kreditu (BĊE/2019/26) (ĠU L 224, 28.8.2019, p. 6).

            (4)  Id-Deċiżjoni BĊE/2004/2 tad-19 ta’ Frar 2004 li tadotta r-Regoli tal-Proċedura tal-Bank Ċentrali Ewropew (ĠU L 80, 18.3.2004, p. 33).

            (5)  Ir-Regolament (UE) Nru 468/2014 tal-Bank Ċentrali Ewropew tas-16 ta’ April 2014 li jistabbilixxi l-qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u mal-awtoritajiet nazzjonali ddenominati (Regolament Qafas dwar l-MSU) (BĊE/2014/17) (ĠU L 141, 14.5.2014, p. 1).


title: Id-Deċiżjoni tal-Kunsill (UE) 2020/2186 tas-17 ta’ Diċembru 2020 dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt stabbilit mill-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika fir-rigward tal-arranġamenti prattiċi ta' ħidma relatati mal-eżerċizzju tad-drittijiet tar-rappreżentanti tal-Unjoni

text:
                  23.12.2020

                  MT

                  Il-Ġurnal Uffiċjali tal-Unjoni Ewropea

                  L 435/65

         ID-DEĊIŻJONI TAL-KUNSILL (UE) 2020/2186
         tas-17 ta’ Diċembru 2020
         dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt stabbilit mill-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika fir-rigward tal-arranġamenti prattiċi ta' ħidma relatati mal-eżerċizzju tad-drittijiet tar-rappreżentanti tal-Unjoni
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 50(2) tiegħu,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Il-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (il-“Ftehim dwar il-Ħruġ”) ġie konkluż mill-Unjoni permezz tad-Deċiżjoni tal-Kunsill (UE) 2020/135 (1) fit-30 ta’ Jannar 2020 u daħal fis-seħħ fl-1 ta’ Frar 2020.

                     (2)

                     L-Artikolu 166 tal-Ftehim dwar il-Ħruġ jagħti s-setgħa lill-Kumitat Konġunt stabbilit mill-Artikolu 164 tal-Ftehim dwar il-Ħruġ (il-“Kumitat Konġunt”) li jadotta deċiżjonijiet fir-rigward tal-kwistjonijiet kollha li għalihom il-Ftehim dwar il-Ħruġ jipprevedi dan. Il-Protokoll dwar l-Irlanda / l-Irlanda ta’ Fuq (il-“Protokoll”) jifforma parti integrali tal-Ftehim dwar il-Ħruġ.

                     (3)

                     L-Artikolu 12(2) tal-Protokoll jistabbilixxi d-dritt tal-Unjoni li tkun preżenti matul kwalunkwe attività tar-Renju Unit relatata mal-implimentazzjoni u l-applikazzjoni tad-dispożizzjonijiet tad-dritt tal-Unjoni li l-Protokoll jagħmel applikabbli kif ukoll matul attivitajiet relatati mal-implimentazzjoni u l-applikazzjoni tal-Artikolu 5 tal-Protokoll. Huwa jipprevedi speċifikament id-dritt li tintalab informazzjoni mill-awtoritajiet tar-Renju Unit relatata ma' tali attivitajiet u li dawk l-awtoritajiet jintalbu jwettqu miżuri ta’ kontroll.

                     (4)

                     L-Artikolu 12(3) tal-Protokoll jipprevedi deċiżjoni mill-Kumitat Konġunt li tistabbilixxi l-arranġamenti prattiċi ta' ħidma relatati mal-eżerċizzju tad-drittijiet mogħtija mill-Protokoll f’dan ir-rigward. Jenħtieġ li dawk l-arranġamenti ta’ ħidma jiżguraw li r-rappreżentanti tal-Unjoni jkunu jistgħu jeżerċitaw id-drittijiet stabbiliti fl-Artikolu 12(2) tal-Protokoll b’mod effettiv.

                     (5)

                     Il-preżenza tal-Unjoni prevista mill-Protokoll jeħtieġ li tqis iċ-ċirkostanzi uniċi fil-gżira tal-Irlanda, u d-drittijiet tar-rappreżentanti tal-Unjoni jenħtieġ li jiġu eżerċitati filwaqt li jitqies kif dovut ir-rispett għas-sovranità barranija kif ukoll, b’mod partikolari, il-Ftehim tal-Ġimgħa l-Kbira jew ta' Belfast tal-10 ta' April 1998.

                     (6)

                     Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kumitat Konġunt,

               ADOTTA DIN ID-DEĊIŻJONI:

            Artikolu 1
            Il-pożizzjoni li għandha tittieħed f’isem l-Unjoni fil-Kumitat Konġunt stabbilit mill-Artikolu 164 tal-Ftehim dwar il-Ħruġ fir-rigward tal-arranġamenti prattiċi ta' ħidma relatati mal-eżerċizzju tad-drittijiet tar-rappreżentanti tal-Unjoni msemmija fl-Artikolu 12(2) tal-Protokoll għandha tkun ibbażata fuq l-abbozz ta’ Deċiżjoni tal-Kumitat Konġunt li jinsab mehmuż ma’ din id-Deċiżjoni.

            Artikolu 2
            Id-Deċiżjoni tal-Kumitat Konġunt għandha tiġi ppubblikata f’Il-Ġurnal Uffiċjali tal-Unjoni Ewropea.

            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, is-17 ta’ Diċembru 2020.

                  Għall-Kunsill

                  Il-President

               S. SCHULZE

            (1)  Id-Deċiżjoni tal-Kunsill (UE) 2020/135 tat-30 ta’ Jannar 2020 dwar il-konklużjoni tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (ĠU L 29, 31.1.2020, p. 1).

            ABBOZZ
            DEĊIŻJONI Nru …/2020 TAL-KUMITAT KONĠUNT STABBILIT BIL-FTEHIM DWAR IL-ĦRUĠ TAR-RENJU UNIT TAL-GRAN BRITTANJA U L-IRLANDA TA’ FUQ MILL-UNJONI EWROPEA U MILL-KOMUNITÀ EWROPEA TAL-ENERĠIJA ATOMIKA
            ta' …
            li tipprevedi l-arranġamenti prattiċi ta’ ħidma relatati mal-eżerċizzju tad-drittijiet tar-rappreżentanti tal-Unjoni msemmija fl-Artikolu 12(2) tal-Protokoll dwar l-Irlanda/l-Irlanda ta’ Fuq
            Il-KUMITAT KONĠUNT,
            Wara li kkunsidra l-Protokoll dwar l-Irlanda / l-Irlanda ta’ Fuq anness mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 12(3) tiegħu,
            ADOTTA DIN ID-DEĊIŻJONI:

               Artikolu 1
               Suġġett

                  1.   Din id-Deċiżjoni tistabbilixxi l-arranġamenti prattiċi ta’ ħidma relatati mal-eżerċizzju tad-drittijiet tal-Unjoni, permezz tar-rappreżentanti tagħha, imsemmija fl-Artikolu 12(2) tal-Protokoll dwar l-Irlanda / l-Irlanda ta’ Fuq (il-“Protokoll”).

                  2.   Għall-finijiet ta’ din id-Deċiżjoni, “attivitajiet koperti” tfisser kwalunkwe attività tal-awtoritajiet tar-Renju Unit relatata mal-implimentazzjoni u l-applikazzjoni tad-dispożizzjonijiet tad-dritt tal-Unjoni li l-Protokoll jagħmel applikabbli, kif ukoll attivitajiet relatati mal-implimentazzjoni u l-applikazzjoni tal-Artikolu 5 tal-Protokoll, inklużi tad-deċiżjonijiet tal-Kumitat Konġunt adottati taħtu, skont l-Artikolu 12(2) tal-Protokoll.

               Artikolu 2
               Rappreżentanti tal-Unjoni

                  1.   L-Unjoni għandha tiżgura li r-rappreżentanti tagħha li jeżerċitaw id-drittijiet taħt l-Artikolu 12(2) tal-Protokoll jaġixxu in bona fede u jikkooperaw mill-qrib mal-awtoritajiet tar-Renju Unit li jwettqu attivitajiet koperti, u li jżommu komunikazzjoni mill-qrib magħhom.

                  2.   Ir-rappreżentanti tal-Unjoni li jeżerċitaw id-drittijiet taħt l-Artikolu 12(2) tal-Protokoll ma għandhom jieħdu sehem fl-ebda attività li ma tirrigwardax l-eżerċizzju ta’ dawk id-drittijiet.

                  3.   Ir-rappreżentanti tal-Unjoni għandhom iqisu l-gwida kkomunikata lilhom mill-awtoritajiet tar-Renju Unit dwar is-sikurezza tagħhom u s-sikurezza ta’ oħrajn meta jeżerċitaw id-dritt tagħhom li jkunu preżenti. Huma għandhom jirrispettaw kwalunkwe rekwiżit impost legalment mill-awtoritajiet tar-Renju Unit responsabbli għall-infurzar tal-liġi, soġġett għat-Titolu XII u t-Titolu XIII (l-Artikoli 120 u 121) tat-Tielet Parti tal-Ftehim dwar il-Ħruġ.

                  4.   L-Unjoni għandha tiżgura li r-rappreżentanti tagħha ma jkunux jistgħu jiżvelaw informazzjoni li jkollhom għarfien tagħha permezz tal-eżerċizzju tad-drittijiet taħt l-Artikolu 12(2) tal-Protokoll għajr lill-istituzzjonijiet, il-korpi, l-uffiċċji u l-aġenziji tal-Unjoni kif ukoll lill-awtoritajiet tar-Renju Unit, sakemm ma jkunux ġew awtorizzati mill-istituzzjoni, korp, uffiċċju jew aġenzija kompetenti tal-Unjoni.

                  5.   Ir-rappreżentanti tal-Unjoni għandhom id-dritt li jkunu preżenti matul attivitajiet koperti fir-Renju Unit, inkluż fil-postijiet kollha fejn merkanzija jew annimali jidħlu fl-Irlanda ta’ Fuq jew joħorġu mill-Irlanda ta’ Fuq permezz ta’ portijiet jew ajruporti. Ir-rappreżentanti tal-Unjoni jistgħu jaċċessaw biss il-faċilitajiet imsemmija fl-Artikolu 3(1) meta r-rappreżentanti tal-awtoritajiet tar-Renju Unit ikunu preżenti u jużawhom għall-fini li jwettqu attivitajiet koperti, jew meta faċilità tkun b’xi mod ieħor operattiva għal dak il-għan. Ir-rappreżentanti tal-Unjoni jistgħu jakkumpanjaw kwalunkwe rappreżentant tal-awtoritajiet tar-Renju Unit kull meta dan tal-aħħar ikun qed iwettaq kwalunkwe waħda mill-attivitajiet koperti, inkluż għall-ispezzjonijiet ta’ siti għajr dawk imsemmija fis-sentenza preċedenti.

                  6.   Ir-Renju Unit għandu jiffaċilita l-preżenza tar-rappreżentanti tal-Unjoni li jeżerċitaw id-drittijiet taħt l-Artikolu 12(2) tal-Protokoll u għandu jipprovdi kwalunkwe tagħmir, kumditajiet u faċilitajiet oħra, bħal stazzjonijiet tax-xogħol mgħammra b’mod adegwat u konnessjonijiet adegwati tal-IT, meħtieġa biex iwettqu l-kompiti tagħhom.

                  7.   L-arkivji tal-Unjoni dwar kwalunkwe informazzjoni relatata ma’ kwalunkwe attività koperta għandhom ikunu invjolabbli.

                  8.   Ir-rappreżentanti tal-Unjoni preżenti fir-Renju Unit ma għandhomx jiġu mfixkla milli jiċċaqilqu liberament fir-Renju Unit għall-fini li jeżerċitaw id-drittijiet taħt l-Artikolu 12(2) tal-Protokoll.

                  9.   Meta jeżerċitaw id-drittijiet taħt l-Artikolu 12(2) tal-Protokoll, ir-rappreżentanti tal-Unjoni għandhom iġorru karta tal-identità fotografika li tiċċertifika isimhom, il-funzjoni tagħhom, u l-istituzzjoni, il-korp, l-uffiċċju jew l-aġenzija tal-Unjoni. L-Unjoni għandha toħroġ tali karti tal-identifikazzjoni billi tuża kampjun li l-Unjoni għandha taqsam mar-Renju Unit fi żmien xahar mid-dħul fis-seħħ ta’ din id-Deċiżjoni.

                  10.   Mal-wasla fil-postijiet fejn jiġu eżerċitati d-drittijiet taħt l-Artikolu 12(2) tal-Protokoll, ir-rappreżentant tal-Unjoni għandu jipproduċi l-karta tal-identifikazzjoni msemmija fil-paragrafu 9. Soġġett għall-paragrafu 3, ladarba jiġi identifikat kif xieraq, dak ir-rappreżentant tal-Unjoni għandu jingħata aċċess minnufih għall-faċilità.

                  11.   Ir-rappreżentanti tal-Unjoni għandhom ikunu intitolati jivvjaġġaw lejn ir-Renju Unit mingħajr notifika jew approvazzjoni minn qabel għall-fini li jeżerċitaw id-drittijiet taħt l-Artikolu 12(2) tal-Protokoll. Huma jistgħu jivvjaġġaw lejn ir-Renju Unit bl-użu tal-laissez-passer maħruġ mill-Unjoni.

                  12.   Ir-rappreżentanti tal-Unjoni fir-Renju Unit għall-fini li jeżerċitaw id-drittijiet taħt l-Artikolu 12(2) tal-Protokoll, flimkien mal-konjuġi tagħhom u l-membri dipendenti tal-familji tagħhom, ma għandhomx ikunu soġġetti għal restrizzjonijiet tal-immigrazzjoni jew għal formalitajiet għar-reġistrazzjoni tal-barranin.

                  13.   Filwaqt li jkunu fir-Renju Unit għall-fini li jeżerċitaw id-drittijiet taħt l-Artikolu 12(2) tal-Protokoll, ir-rappreżentanti tal-Unjoni għandhom jingħataw l-istess faċilitajiet fir-rigward tar-regolamenti dwar il-munita jew il-kambju li konswetudinarjament jingħataw lil uffiċjali ta’ organizzazzjonijiet internazzjonali li jirrisjedu fir-Renju Unit u għandhom ikunu eżentati mit-tassazzjoni nazzjonali fuq is-salarji, il-pagi u l-emolumenti tagħhom imħallsa mill-Unjoni jew mill-Istati Membri. Tali privileġġi u immunitajiet mit-tassazzjoni ma għandhomx japplikaw għal rappreżentant tal-Unjoni jekk ikun ċittadin Brittaniku (għajr ċittadin Brittaniku li jkun ukoll ċittadin ta’ Stat Membru tal-Unjoni u mhux residenti fir-Renju Unit fil-mument tal-ħatra) jew resident permanenti tar-Renju Unit.

                  14.   Filwaqt li jkunu fir-Renju Unit għall-fini li jeżerċitaw id-drittijiet taħt l-Artikolu 12(2) tal-Protokoll, ir-rappreżentanti tal-Unjoni għandhom igawdu d-dritt li jimportaw u jesportaw mill-ġdid mingħajr dazju l-għamara u l-oġġetti personali tagħhom, inklużi vetturi bil-mutur.

                  15.   L-attivitajiet tar-rappreżentanti tal-Unjoni fir-Renju Unit taħt l-Artikolu 12(2) tal-Protokoll għandhom jitqiesu, għall-finijiet tat-Titolu XII u t-Titolu XIII (l-Artikoli 120 u 121) tat-Tielet Parti tal-Ftehim dwar il-Ħruġ, bħala attivitajiet tal-Unjoni skont il-Ftehim dwar il-Ħruġ.

               Artikolu 3
               Punti ta' kuntatt

                  1.   Ir-Renju Unit għandu jipprovdi lill-Unjoni b’lista ta’ awtoritajiet li jwettqu attivitajiet koperti u l-faċilitajiet tagħhom.
                  Ir-Renju Unit għandu jaħtar punt ta’ kuntatt għal kull waħda mill-awtoritajiet imsemmija fl-ewwel subparagrafu, u jipprovdi lill-Unjoni bid-dettalji rilevanti ta’ kuntatt.

                  2.   Ir-Renju Unit għandu jikkomunika kwalunkwe emenda għal-lista msemmija fl-ewwel subparagrafu tal-paragrafu 1, jew kwalunkwe bidla fil-punt ta’ kuntatt jew fid-dettalji ta’ kuntatt, lill-Unjoni malajr kemm jista’ jkun.

                  3.   L-Unjoni għandha taħtar punt ta’ kuntatt għall-fini tal-paragrafu 2.

               Artikolu 4
               Modalitajiet biex tintalab informazzjoni

                  1.   Ir-rappreżentant jew il-punt ta’ kuntatt tar-Renju Unit, skont il-każ, għandu jwieġeb għal kwalunkwe talba għal informazzjoni malajr kemm jista’ jkun, u b’hekk jagħti biżżejjed żmien lir-rappreżentant tal-Unjoni biex jivvaluta l-informazzjoni għall-finijiet tal-eżerċizzju tad-drittijiet taħt l-Artikolu 12(2) tal-Protokoll.

                  2.   Jekk l-awtoritajiet tar-Renju Unit iqisu li talba għal informazzjoni jew ir-rilevanza ta’ tali talba mhijiex ċara, jew li l-ambitu tal-informazzjoni mitluba jagħmel il-konformità ma’ talba eċċessivament oneruża, huma jistgħu jitolbu lir-rappreżentant tal-Unjoni li għamel it-talba biex jiċċara jew jirfina l-ambitu tagħha.

                  3.   Meta jeżerċitaw id-drittijiet taħt l-Artikolu 12(2) tal-Protokoll, u b’kunsiderazzjoni xierqa tal-obbligi tagħhom imsemmija fl-Artikolu 2(1) ta’ din id-Deċiżjoni, ir-rappreżentanti tal-Unjoni għandu jkollhom id-dritt li jeżaminaw u, fejn meħtieġ, jikkupjaw dokumenti u rekords fil-pussess tal-awtoritajiet tar-Renju Unit li jkun fihom informazzjoni rilevanti għall-attivitajiet koperti. L-Unjoni għandha tipproteġi din l-informazzjoni skont l-Artikolu 2(4).

                  4.   Ir-rappreżentanti tal-Unjoni jistgħu jitolbu li l-awtoritajiet tar-Renju Unit li jwettqu attivitajiet koperti jipprovdu informazzjoni rilevanti dwar dawk l-attivitajiet.

               Artikolu 5
               Aċċess elettroniku għal sistemi ta’ informazzjoni, databases u netwerks applikabbli

                  1.   Fuq talba mill-Unjoni, ir-Renju Unit għandu jagħti lir-rappreżentanti tal-Unjoni aċċess elettroniku attwali u kontinwu f’ħin reali għall-informazzjoni rilevanti li tkun tinsab fin-netwerks, sistemi tal-informazzjoni u databases tar-Renju Unit u fil-moduli nazzjonali tar-Renju Unit tas-sistemi tal-Unjoni (minn hawn’ il quddiem: “sistemi tal-IT”) elenkati fl-Anness 1, sa fejn ikun meħtieġ biex rappreżentanti tal-Unjoni hemmhekk jeżerċitaw id-drittijiet taħt l-Artikolu 12(2) tal-Protokoll. L-Unjoni għandha tiżgura li r-rappreżentanti tagħha jipproteġu tali informazzjoni skont il-paragrafi 3 u 4.

                  2.   Fuq talba mill-Unjoni, ir-Renju Unit għandu jagħti wkoll lir-rappreżentanti tal-Unjoni aċċess elettroniku għall-informazzjoni rilevanti li tinsab fis-sistemi tal-IT imsemmija fl-Anness 2, sa fejn ikun meħtieġ għar-rappreżentanti tal-Unjoni biex jeżerċitaw id-drittijiet taħt l-Artikolu 12(2) tal-Protokoll. L-Unjoni għandha tiżgura li r-rappreżentanti tagħha jipproteġu tali informazzjoni skont il-paragrafi 3 u 4.

                  3.   L-aċċess mogħti, li jista’ jiġi eżerċitat ukoll mill-bogħod, huwa soġġett għall-konformità mir-rappreżentanti tal-Unjoni mar-rekwiżiti tas-sigurtà u ta’ utenti oħra ta’ kull waħda minn dawn is-sistemi tal-IT.

                  4.   L-Unjoni għandha tiżgura li r-rappreżentanti tagħha jkunu jistgħu jużaw l-informazzjoni msemmija fil-paragrafi 1 u 2 biss għall-fini li jeżerċitaw id-drittijiet taħt l-Artikolu 12(2) tal-Protokoll. L-Unjoni għandha tiżgura li r-rappreżentanti tagħha ma jiżvelawx informazzjoni aċċessata skont il-paragrafi 1 u 2 ħlief lill-istituzzjonijiet, korpi, uffiċċji u aġenziji tal-Unjoni kif ukoll lill-awtoritajiet tar-Renju Unit, sakemm ma jkunux ġew awtorizzati hekk mill-awtoritajiet doganali tar-Renju Unit u mill-istituzzjoni, korp, uffiċċju jew aġenzija kompetenti tal-Unjoni. L-awtoritajiet doganali tar-Renju Unit ma jistgħux jirrifjutaw li jawtorizzaw tali żvelar ħlief għal raġunijiet debitament iddikjarati.

                  5.   Ir-Renju Unit għandu jikkomunika kwalunkwe bidla fir-rigward tal-eżistenza, kamp ta’ applikazzjoni jew tħaddim tas-sistemi tal-IT elenkati fl-Anness 1 u 2 lill-Unjoni, fi żmien xieraq qabel ma tali bidliet isiru effettivi.

               Artikolu 6
               Modalitajiet biex jintalbu miżuri ta’ kontroll

                  1.   Ir-rappreżentanti tal-Unjoni jistgħu jitolbu miżuri ta’ kontroll f’każijiet individwali, kemm bil-fomm kif ukoll bil-miktub. Tali talbiet għandhom jiddikjaraw debitament ir-raġunijiet għat-talba tal-miżura speċifika ta’ kontroll. It-talbiet għandhom normalment ikunu diretti lejn il-persuna ta’ kuntatt rilevanti tal-awtorità tar-Renju Unit, iżda talbiet bil-fomm jistgħu jiġu indirizzati wkoll lil rappreżentant tal-awtoritajiet tar-Renju Unit.

                  2.   L-awtoritajiet tar-Renju Unit għandhom iwettqu l-miżura ta’ kontroll mitluba malajr kemm jista’ jkun.

                  3.   Jekk l-awtoritajiet tar-Renju Unit iqisu li r-raġunijiet mogħtija mir-rappreżentanti tal-Unjoni għat-talba tagħhom mhumiex biżżejjed jew mhumiex ċari, l-awtoritajiet tar-Renju Unit jistgħu jitolbu lir-rappreżentanti tal-Unjoni biex jiċċaraw jew jispjegaw ir-raġunijiet tagħhom f’aktar dettall.

               Artikolu 7
               Il-Kumitat Konġunt għandu jirrevedi din id-Deċiżjoni sa mhux aktar tard minn [tliet] snin wara d-dħul fis-seħħ tagħha u wara talba mill-Unjoni jew mir-Renju Unit.

               Artikolu 8
               Dħul fis-seħħ
               Din id-Deċiżjoni għandha tidħol fis-seħħ fl-1 ta’ Jannar 2021.

               Magħmul fi …,

                     Għall-Kumitat Konġunt

                     Il-Kopresidenti

            ANNESS 1
            Sistemi tal-IT li fihom informazzjoni meħtieġa għall-implimentazzjoni tal-leġislazzjoni tal-Unjoni msemmija fl-ewwel sentenza tal-Artikolu 5(3) tal-Protokoll u tal-Artikolu 5(1) u (2) tal-Protokoll

                        —

                        Customs Declarations Service (CDS) (Is-servizz tad-Dikjarazzjonijiet Doganali), inklużi profili tar-riskju u informazzjoni dwar il-preżentazzjoni u l-ħżin temporanju tal-merkanzija fejn disponibbli

                        —

                        Goods Vehicle Movement Service (GVMS) (Servizz dwar il-Moviment ta’ Vetturi tal-Merkanzija)

                        —

                        Freight Targeting System, (Is-sistema ta’ Mmirar tal-Merkanzija), inkluża informazzjoni miġbura b’mezzi alternattivi fir-rigward tad-dikjarazzjoni tar-Renju Unit dwar id-dikjarazzjonijiet tal-esportazzjoni

                        —

                        National domain of Northern Ireland Import Control System (ICS), (Id-dominju nazzjonali tas-Sistema ta’ Kontroll tal-Importazzjoni tal-Irlanda ta’ Fuq), inklużi l-profili tar-riskju

                        —

                        National domain of Northern Ireland New Computerised Transit System (NCTS) (Id-dominju nazzjonali tas-Sistema l-Ġdida ta’ Tranżitu Kompjuterizzata tal-Irlanda ta’ Fuq)

                  Sistemi oħra użati mill-awtoritajiet tar-Renju Unit biex jimplimentaw l-Artikoli 5(2) u (4) u 6(1) tal-Protokoll, inkluża informazzjoni dwar l-awtorizzazzjonijiet (awtorizzazzjonijiet u deċiżjonijiet rilevanti għall-Kodiċi Doganali tal-Unjoni u għall-Protokoll).

            ANNESS 2
            Sistemi oħra tal-IT li fihom informazzjoni meħtieġa għat-twettiq ta’ attivitajiet koperti

                        —

                        National Domain Excise Movement and Control System (EMCS) (Is-Sistema ta’ Moviment u Kontroll tas-Sisa fid-Dominju Nazzjonali)

                        —

                        National Domain VAT Information Exchange System (VIES) (Is-Sistema ta’ Skambju ta’ Informazzjoni dwar il-VAT fid-Dominju Nazzjonali) u kwalunkwe database tar-Renju Unit li tkun direttament rilevanti, sabiex tiġi kkonsultata d-data tar-reġistrazzjoni tan-negozjanti tal-Irlanda ta' Fuq u l-informazzjoni pprovduta min-negozjanti tal-Irlanda ta' Fuq lill-amministrazzjoni tat-taxxa tar-Renju Unit dwar tranżazzjonijiet taxxabbli fir-rigward ta’ akkwisti intra-UE ta’ oġġetti li jseħħu fl-Irlanda ta' Fuq u li jeħtieġ li jiġu ddikjarati min-negozjanti tal-Irlanda ta' Fuq.

                        —

                        National Domain (Import) One Stop Shop (Punt Uniku ta’ Kuntatt għad-Dominju Nazzjonali (Importazzjoni) (IOSS u OSS)

                        —

                        National Domain VAT Refund (Rifużjoni tal-VAT fid-Dominju Nazzjonali)


               21.1.2021

               MT

               Il-Ġurnal Uffiċjali tal-Unjoni Ewropea

               C 23/170

      P8_TA(2019)0164
      Proposta għal att legalment vinkolanti li ma jkollhiex maġġoranza fil-kumitat (interpretazzjoni tal-Artikolu 171(1), l-ewwel subparagrafu, il-punt (b), tar-Regoli ta' Proċedura)
      Deċiżjoni tal-Parlament Ewropew tat-13 ta' Marzu 2019 dwar proposta għal att legalment vinkolanti li ma jkollhiex maġġoranza fil-kumitat (interpretazzjoni tal-Artikolu 171 (1), l-ewwel subparagrafu, il-punt (b), tar-Regoli ta' Proċedura) (2019/2011(REG))
      (2021/C 23/29)

         Il-Parlament Ewropew,

                  —

                  wara li kkunsidra l-ittri tas-7 ta' Marzu 2019 tal-President tal-Kumitat għall-Affarijiet Kostituzzjonali,

                  —

                  wara li kkunsidra l-Artikolu 266 tar-Regoli ta' Proċedura tiegħu,

                  1.

                  Jiddeċiedi li japplika l-interpretazzjoni li ġejja għall-Artikolu 171(1), l-ewwel subparagrafu, il-punt (b), tar-Regoli ta' Proċedura:

            “Jekk il-proposta għal att legalment vinkolanti, emendata jew mhux, ma jkollhiex il-maġġoranza tal-voti mitfugħa fil-kumitat, il-kumitat għandu jipproponi lill-Parlament li l-att jiġi miċħud.”

                  2.

                  Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' tagħrif.


title: Deċiżjoni tal-Kummissjoni tal-11 ta’ Jannar 2021 dwar il-btajjel pubbliċi mogħtija fl-2022 lil uffiċjali u aġenti oħra tal-Unjoni Ewropea li jaħdmu fi Brussell u fil-Lussemburgu 2021/C 24 I/01

text:
                  22.1.2021

                  MT

                  Il-Ġurnal Uffiċjali tal-Unjoni Ewropea

                  CI 24/1

         DEĊIŻJONI TAL-KUMMISSJONI
         tal-11 ta’ Jannar 2021
         dwar il-btajjel pubbliċi mogħtija fl-2022 lil uffiċjali u aġenti oħra tal-Unjoni Ewropea li jaħdmu fi Brussell u fil-Lussemburgu
         (2021/C 24 I/01)
         IL-KUMMISSJONI EWROPEA,
         wara li kkunsidrat it-Trattat dwar il-Funzjonament tal-Unjoni Ewropea,
         wara li kkunsidrat ir-Regolamenti tal-Persunal għall-Uffiċjali tal-Unjoni Ewropea u l-Kundizzjonijiet tal-Impjieg ta’ Aġenti Oħra tal-Unjoni Ewropea (CEOS), stabbiliti permezz tar-Regolament tal-Kunsill (KEE, Euratom, KEFA) Nru 259/68, (1) u notevolment l-Artikolu 61 u l-Artikoli 16 u 91 tas-CEOS,
         wara li kkunsidrat ir-regolamentazzjoni komuni li tistabbilixxi l-lista ta' ġranet ta' btala tal-uffiċjali tal-Komunità Ewropea (2) u b'mod partikolari l-Artikolu 1(3),
         Billi:

                     (1)

                     Skont l-Artikolu 61 tar-Regolamenti tal-Persunal għall-Uffiċjali tal-Unjoni Ewropea u l-Artikoli 16 u 91 tas-CEOS, ikun tajjeb li tiġi stabbilita l-lista tal-ġranet ta' btala għas-sena 2022 mogħtija lill-uffiċjali u lill-aġenti l-oħra impjegati fi Brussell u l-Lussemburgu.

                     (2)

                     Fl-2022, Ħadd-il-Għid huwa stabbilit fis-17 ta' April.

                     (3)

                     Fl-2022, l-24 ta' Diċembru se jkun is-Sibt.

                     (4)

                     Il-Kulleġġ tal-Kapijiet tal-Amministrazzjoni ġew ikkonsultati għall-opinjoni tagħhom dwar il-lista ta' jiem ta' btala għas-sena 2022 fit-18 ta' Novembru 2020,

               IDDEĊIEDA KIF ĠEJ:

            Artikolu Uniku
            Il-jiem ta’ btala għas-sena 2022 mogħtija lill-uffiċjali u impjegati oħra impjegati fi Brussell u l-Lussemburgu, huma stabbiliti kif ġej:

                        l-14 ta’ April

                        Ħamis ix-Xirka

                        is-17 ta’ April

                        il-Ġimgħa l-Kbira

                        it-18 ta’ April

                        it-Tnejn ta’ wara l-Għid

                        id-9 ta' Mejju

                        l-Anniversarju tad-dikjarazzjoni tal-President Schuman fl-1950

                        is-26 ta' Mejju

                        il-Ħamis nhar Lapsi

                        is-27 ta' Mejju

                        il-Ġimgħa, l-għada ta’ Lapsi

                        is-6 ta' Ġunju

                        it-Tnejn, Għid il-Ħamsin

                        it-23 ta' Ġunju*

                        Festa Nazzjonali tal-Lussemburgu
                        *mogħtija lill-uffiċjali u impjegati oħra impjegati fil-Lussemburgu

                        il-21 ta’ Lulju*

                        Festa Nazzjonali tal-Belġju
                        *mogħtija lill-uffiċjali u impjegati oħra impjegati fi Brussell

                        il-15 ta’ Awwissu

                        L-Assunzjoni

                        L-1 ta’ Novembru

                        Jum il-Qaddisin Kollha

                        It-2 ta’ Novembru

                        Jum il-Mejtin kollha

                        It-23 ta' Diċembru sat-30 ta' Diċembru

                        sitt ijiem ta’ tmiem is-sena

                           TOTAL 2022

                           17-il jum

            Magħmul fi Brussell, il-11 ta’ Jannar 2021.

                  Għall-Kummissjoni

               Johannes HAHN

                  Membru tal-Kummissjoni

            (1)  ĠU L 56 tal-4.3.1968, p.1

            (2)  Verżjoni konsolidata tar-Regolamenti tal-Persunal ippubblikata mis-servizzi tal-Kummissjoni f’Jannar 2003, p. IV-2.


Id-Deċiżjoni tal-Kummissjoni ta' 04/12/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9995 - PERMIRA / NEURAXPHARM) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 30/09/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9810 - NATIXIS INVESTMENT MANAGERS / LA BANQUE POSTALE / JV) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 19/01/2021 li tiddikjara konċentrazzjoni hija kompatibbli mas-suq komuni (il-Każ Nru COMP/M.10037 - MITSUI / VEOLIA / JV) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 21/01/2021 li tiddikjara konċentrazzjoni hija kompatibbli mas-suq komuni (il-Każ Nru COMP/M.10074 - HYUNDAI MOTOR COMPANY / HYUNDAI ASSAN OTOMOTIVE SANAYI) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 19/01/2021 li tiddikjara konċentrazzjoni hija kompatibbli mas-suq komuni (il-Każ Nru COMP/M.10066 - CARLYLE / FLENDER) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 21/01/2021 li tiddikjara konċentrazzjoni hija kompatibbli mas-suq komuni (il-Każ Nru COMP/M.10107 - BLACKROCK / MUBADALA / GOLDMAN SACHS / CALISEN) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Id-Deċiżjoni tal-Kunsill (PESK) 2021/54 tat-22 ta’ Jannar 2021 li temenda d-Deċiżjoni 2010/231/PESK dwar miżuri restrittivi kontra s-Somalja

text:
                  25.1.2021

                  MT

                  Il-Ġurnal Uffiċjali tal-Unjoni Ewropea

                  L 23/18

         ID-DEĊIŻJONI TAL-KUNSILL (PESK) 2021/54
         tat-22 ta’ Jannar 2021
         li temenda d-Deċiżjoni 2010/231/PESK dwar miżuri restrittivi kontra s-Somalja
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:

                     (1)

                     Fis-26 ta’ April 2010, il-Kunsill adotta d-Deċiżjoni 2010/231/PESK (1).

                     (2)

                     Fit-12 ta’ Novembru 2020, il-Kunsill tas-Sigurtà tan-Nazzjonijiet Uniti adotta r-Riżoluzzjoni (UNSCR) 2551 (2020). Dik ir-Riżoluzzjoni tafferma mill-ġdid embargo ġenerali u komplet fuq l-armi kontra s-Somalja u temenda n-notifiki dwar il-forniment ta’ konsulenza teknika, assistenza finanzjarja u assistenza oħra, u taħriġ relatat ma’ attivitajiet militari. Dik ir-Riżoluzzjoni tafferma mill-ġdid ukoll il-projbizzjoni kontra l-importazzjoni tal-faħam mis-Somalja, u tikkonferma r-restrizzjonijiet fuq il-bejgħ, il-forniment u t-trasferiment ta’ komponenti ta’ apparat esplożiv improvviżat lejn is-Somalja.

                     (3)

                     Jenħtieġ għalhekk li d-Deċiżjoni 2010/231/PESK tiġi emendata skont dan.

                     (4)

                     Hija neċessarja aktar azzjoni mill-Unjoni biex jiġu implimentati ċerti miżuri f’din id-Deċiżjoni,

               ADOTTA DIN ID-DEĊIŻJONI:

            Artikolu 1
            Id-Deċiżjoni 2010/231/PESK hija emendata kif ġej:

                        (1)

                        l-Artikolu 1 huwa emendat kif ġej:

                                    (a)

                                    fil-paragrafu 3, il-punt (f) huwa sostitwit b’dan li ġej:

                                                “(f)

                                                il-forniment, il-bejgħ jew it-trasferiment ta’ armi u materjal relatat ta’ kull tip u l-forniment ta’ konsulenza teknika, assistenza finanzjarja u assistenza oħra u taħriġ relatat ma’ attivitajiet militari, maħsubin biss għall-iżvilupp tal-Forzi tas-Sigurtà Nazzjonali tas-Somalja, jew istituzzjonijiet tas-settur tas-sigurtà Somali ħlief dawk tal-Gvern Federali tas-Somalja, biex jipprovdu sigurtà għall-poplu tas-Somalja. Il-kunsinna tal-oġġetti stipulati fl-Annessi II u III, u l-għoti ta’ konsulenza teknika, assistenza finanzjarja u assistenza oħra, u taħriġ relatat ma’ attivitajiet militari għandhom ikunu soġġetti għar-rekwiżiti rilevanti ta’ approvazzjoni jew ta’ notifika kif ġej:

                                                            (i)

                                                            il-forniment, il-bejgħ jew it-trasferiment tal-armi u materjal relatat ta’ kull tip kif stipulat fl-Anness II maħsubin biss għall-iżvilupp tal-Forzi tas-Sigurtà Nazzjonali tas-Somalja, jew istituzzjonijiet tas-settur tas-sigurtà Somali ħlief dawk tal-Gvern Federali tas-Somalja, biex jipprovdu sigurtà għall-poplu tas-Somalja, għandhom ikunu soġġetti għal approvazzjoni minn qabel mill-Kumitat tas-Sanzjonijiet fuq bażi ta’ każ b’każ, kif stipulat fil-paragrafi 4a u 4b;

                                                            (ii)

                                                            il-forniment, il-bejgħ jew it-trasferiment tal-armi u materjal relatat ta’ kull tip stipulat fl-Anness III maħsubin biss għall-iżvilupp tal-Forzi ta’ Sigurtà tal-Gvern Federali tas-Somalja, biex jipprovdu sigurtà għall-poplu tas-Somalja, għandhom ikunu soġġetti għal notifika minn qabel lill-Kumitat tas-Sanzjonijiet kif stipulat fil-paragrafi 4 u 4b;

                                                            (iii)

                                                            il-forniment, il-bejgħ jew it-trasferiment ta’ armi u materjal relatat ta’ kull tip kif stipulat fl-Anness III u l-forniment ta’ konsulenza teknika, assistenza finanzjarja u assistenza oħra u taħriġ relatat ma’ attivitajiet militari mill-Istati Membri jew organizzazzjonijiet internazzjonali, reġjonali u subreġjonali maħsubin biss għall-iżvilupp tal-istituzzjonijiet tas-settur tas-sigurtà Somali, ħlief dawk tal-Gvern Federali tas-Somalja, biex jipprovdu sigurtà għall-poplu tas-Somalja, għandhom ikunu soġġetti għal notifika minn qabel lill-Kumitat tas-Sanzjonijiet kif stipulat fil-paragrafu 4b, u jistgħu jingħataw fin-nuqqas ta’ deċiżjoni negattiva mill-Kumitat tas-Sanzjonijiet fi żmien ħamest ijiem ta’ xogħol minn meta jirċievi tali notifika;”;

                                    (b)

                                    il-paragrafu 4 huwa sostitwit b’dan li ġej:

                                                “4.

                                                Il-Gvern Federali tas-Somalja għandu r-responsabbiltà ewlenija li jinnotifika lill-Kumitat tas-Sanzjonijiet mill-inqas ħamest ijiem ta’ xogħol qabel bi kwalunkwe kunsinna ta’ armi u materjal relatat ta’ kull tip li jinsabu fl-Anness III lill-Forzi tas-Sigurtà Nazzjonali tas-Somalja, kif stipulat fil-punt (f)(ii) tal-paragrafu 3 ta’ dan l-Artikolu. Alternattivament, l-Istati Membri li jikkunsinnaw armi u materjal relatat lill-Forzi tas-Sigurtà Nazzjonali tas-Somalja jistgħu jinnotifikaw lill-Kumitat tas-Sanzjonijiet mill-inqas ħamest ijiem tax-xogħol qabel, jinfurmaw lill-korp nazzjonali ta’ koordinazzjoni adatt fi ħdan il-Gvern Federali tas-Somalja dwar in-notifika u jagħtu lill-Gvern Federali tas-Somalja appoġġ tekniku bil-proċeduri ta’ notifika fejn xieraq, skont il-paragrafi 13 u 14 tal-UNSCR 2498 (2019). In-notifiki għandhom jinkludu dettalji tal-manifattur u l-fornitur tal-armi u materjal relatat ta’ kull tip, deskrizzjoni tal-armi u l-munizzjon inkluż it-tip, il-kalibru u l-kwantità, id-data proposta u l-post tal-kunsinna, u l-informazzjoni rilevanti kollha li tikkonċerna l-unità ta’ destinazzjoni maħsuba fil-Forzi tas-Sigurtà Nazzjonali tas-Somalja, jew il-post maħsub għall-ħażna.”;

                        (2)

                        l-Anness IV huwa sostitwit mill-Anness I għal din id-Deċiżjoni;

                        (3)

                        l-Anness V huwa sostitwit mill-Anness II għal din id-Deċiżjoni.

            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Magħmul fi Brussell, it-22 ta’ Jannar 2021.

                  Għall-Kunsill

                  Il-President

               A. P. ZACARIAS

            (1)  Id-Deċiżjoni tal-Kunsill 2010/231/PESK tas-26 ta’ April 2010 dwar miżuri restrittivi kontra s-Somalja u li tirrevoka l-Pożizzjoni Komuni 2009/138/PESK (ĠU L 105, 27.4.2010, p. 17).

            ANNESS I

                     “ANNESS IV
                     LISTA TA’ OĠĠETTI MSEMMIJA FL-ARTIKOLU 1C(1)

                        1.

                           Tetril (trinitrofenilmetilnitrammina).

                        2.

                           Nitrogliċerina komposta jew imħallta mal-‘materjal enerġetiku’ speċifikat minn ML8.a. jew metalli fi trab speċifikati minn ML8.c. tal-Lista Militari Komuni tal-Unjoni Ewropea (1) (ħlief meta ppakkjati/ippreparati f’dożi mediċinali individwali).

                        3.

                           Tagħmir li jkun kemm iddiżinjat apposta għal użu militari kif ukoll iddiżinjat apposta biex jattiva, jimmotorizza b’output operattiv ta’ darba, jispara jew jiddetona Apparat Splussiv Improvviżat (IEDs).

                        4.

                           ‘Teknoloġija’‘meħtieġa’ għall-‘produzzjoni’ jew l-‘użu’ tal-oġġetti elenkati fil-paragrafi 1 u 2. (Id-definizzjonijiet tat-termini ‘teknoloġija’, ‘meħtieġa’, ‘produzzjoni’, u ‘użu’ huma derivati mil-Lista Militari Komuni tal-Unjoni Ewropea.)

               ”

               (1)  ĠU C 98, 15.3.2018, p. 1.

            ANNESS II

                     “ANNESS V
                     LISTA TA’ OĠĠETTI MSEMMIJA FL-ARTIKOLU 1C(2)

                        1.

                           Tagħmir u apparat, mhux speċifikati fil-punt 2 tal-Anness IV, li jkunu ddiżinjati apposta biex jinizjaw splussivi b’mezzi elettriċi jew mhux elettriċi, (pereżempju, settijiet tal-isparar, detonaturi, tagħmir tat-tqabbid, ħabel detonanti).

                        2.

                           ‘Teknoloġija’‘meħtieġa’ għall-‘produzzjoni’ jew l-‘użu’ tal-oġġetti elenkati fil-paragrafu 1. (Id-definizzjonijiet tat-termini ‘teknoloġija’‘meħtieġa’, ‘produzzjoni’ u ‘użu’ huma derivati mil-Lista Militari Komuni tal-Unjoni Ewropea.)

                        3.
                        Materjali splussivi, kif ġej, u taħlitiet li jkun fihom xi wieħed jew aktar minn dawn:

                                    (a)

                                    Żejt Kombustibbli tan-Nitrat tal-Ammonju (ANFO);

                                    (b)

                                    Nitroċellulożju (li fih aktar minn 12,5 % nitroġenu skont il-piż);

                                    (c)

                                    Nitrogliċerina (ħlief meta ppakkjata/preparata f’dożi mediċinali individwali) sakemm ma tkunx komposta jew imħallta mal-“materjal enerġetiku” speċifikat minn ML8.a. jew metalli fi trab speċifikati minn ML8.c. tal-Lista Militari Komuni tal-Unjoni Ewropea;

                                    (d)

                                    Nitroglikol;

                                    (e)

                                    Tetranitrat tal-pentaeritritol (PETN);

                                    (f)

                                    Klorur tal-pikril;

                                    (g)

                                    2,4,6-Trinitrotoluwen (TNT).

                        4.
                        Prekursuri ta’ splussivi:

                                    (a)

                                    Nitrat tal-ammonju;

                                    (b)

                                    Nitrat tal-potassju;

                                    (c)

                                    Klorat tas-sodju;

                                    (d)

                                    Aċidu nitriku;

                                    (e)

                                    Aċidu sulfuriku.

               ”